9 November 1934
Brooklyn, New York, VSA
20 Desember 1996 (op 62)
Seattle, Washington, VSA
Sterrekunde, astrofisika, kosmologie, Astrobiologie, ruimtewetenskap, planetêre wetenskap
Universiteit van Kalifornië, Berkeley
Universiteit van Chicago (B.A.), (BSc), (MSc), (PhD)
Voyager Goue Skyf
Nasa-medalje vir Besondere Openbare Diens (1977)
Pulitzer-prys vir Algemene Niefiksie (1978)
Carl Sagan-prys vir Openbare begrip van Wetenskap (1993)
Nasionale Akademie van Wetenskappe se Medalje vir Openbare Welsyn (1994)
Carl Edward Sagan (9 November 1934 – 20 Desember 1996) was ’n Amerikaanse sterrekundige, astrofisikus, kosmoloog en skrywer in sterrekunde en ander natuurwetenskappe. Hy het ’n groot bydrae gelewer tot die ontdekking van die planeet Venus se hoë oppervlaktemperature. Hy is egter die bekendste vir sy bydraes tot die wetenskaplike navorsing van buiteaardse lewe, insluitende die eksperimentele demonstrasie van die vervaardiging van aminosure van basiese chemikalieë deur bestraling. Sagan het die eerste fisieke boodskappe saamgestel wat die ruimte ingestuur is: die Pioneer-plaat en die Voyager Goue Skyf – universele boodskappe wat moontlik deur buiteaardse intelligente wesens verstaan kan word as hulle dit vind.
Hy het meer as 60 wetenskapgeskrifte en artikels gepubliseer en was die skrywer, medeskrywer of redakteur van meer as 20 boeke.
Sagan is ook bekend vir baie van sy populêrewetenskapboeke soos The Dragons of Eden, Broca's Brain en Pale Blue Dot, en vir die bekroonde 1980-TV-reeks Cosmos: A Personal Voyage waarvan hy die verteller en medeskrywer was. Cosmos was die reeks met die meeste kykers in die geskiedenis van Amerikaanse openbare TV; minstens 500 miljoen mense in 60 lande het daarna gekyk.
Sagan was vir die grootste deel van sy loopbaan ’n professor in sterrekunde aan die Cornell-universiteit. Hy het verskeie pryse en medaljes ontvang. Hy is op 20 Desember 1996 op 62 jaar oorlede aan longontsteking.
Anonieme voorspraak vir dagga[wysig | wysig bron]
Sagan het dagga gerook en het voorspraak daarvoor gedoen. Onder die skuilnaam "Mr. X" het hy 'n opstel geskryf oor die rook van dagga wat in die boek "Marihuana Reconsidered" in 1971 gepubliseer is. Die opstel verduidelik onder andere dat die gebruik van dagga sommige van sy werke geïnspireer het, sowel as sy visuele en intellektuele ondervinding van die wêreld opgekikker het. Na Sagan se dood, in 1996, het sy vriend, Lester Grinspoon die informasie aan Sagan se lewensbeskrywer, Keay Davidson bekend gemaak. Die bekendmaking van Sagan se status as daggaroker het die aandag van die media getrek met die publisering van sy biografie, getiteld "Carl Sagan: A Life" in 1999. Nie lank na Sagan se dood nie het sy weduwee, Ann Druyan, as direkteur aangesluit by die nasionale organisasie vir die hervorming van daggawette, wat kortweg as NORML bekend staan.
"Die verbod op dagga is belaglik, dit belemmer die volle gebruik van 'n dwelm wat die vrede en insig, sensitiwiteit en kameraadskap bevorder wat so dringend nodig is in hierdie toenemende mal en gevaarlike wêreld." - Carl Sagan ("The illegality of cannabis is outrageous, an impediment to full utilization of a drug which helps produce the serenity and insight, sensitivity and fellowship so desperately needed in this increasingly mad and dangerous world.")
↑ Sommige van Carl Sagan se geskrifte beskikbaar by SAO/Nasa se Astrophysics Data System
↑ "StarChild: Dr. Carl Sagan". StarChild. Nasa. Besoek op 8 Oktober 2009.
↑ Mr. X deur Carl Sagan
↑ en:Carl Sagan
Wikimedia Commons het meer media in die kategorie Carl Sagan.
Ontsluit van "https://af.wikipedia.org/w/index.php?title=Carl_Sagan&oldid=2066339"
Geboortes in 1934
Die bladsy is laas op 9 November 2019 om 09:41 bygewerk.